**Սթիվեն Քրիստոֆեր Կորիկա** (անգլ.՝ Stephen Christopher Corica, մարտի 24, 1973(1973-03-24), Innisfail), ավստրալիացի ֆուտբոլիստ, կիսապաշտպան, որը հայտնի է «Վուլվերհեմպտոն Ուոնդերերս», «Սիդնեյ» ակումբների Կև «Ավստրալիայի ֆուտբոլի ազգային հավաքական»-ի կազմում խաղով։ 1920 և 1996 թվականների Օլիմպիական խաղերի մասնակից։ Ներկայումս մարզվում է «Սիդնեյ» ֆուտբոլային ակումբի կազմում։

Ակումբային կարիերա
------------------

Կորիկան իր կարիերան սկսել է «Մարկոնի Ստալիոն» ակումբում։ Նա ակումբի կազմում խաղացել է հինգ մրցաշրջան և օգնել է նրան դառնալ Ազգային լիգայի չեմպիոն։

1995 թվականին Սթիվը Ֆուտբոլի լիգայի առաջին դիվիզիոնից տեղափոխվել է Անգլիայի «Լեսթեր Սիթի»՝ իր համերկրացի Ժելկո Կալաչի հետ միասին։ 1995 թվականի օգոստոսի 12-ին նորամուտ է ունեցել ակումբի կազմում՝ առաջին մրցախաղում խփելով գոլ։

1996 թվականին «Լեսթերի» մարզիչ Մարկ Մակգին գլխավորել է «Վուլվերհեմպտոն Ուոնդերերս»-ը և այստեղ է հրավիրել Կորիկային։ Տրանսֆերի գումարը կազմել է 1,1 միլիոն ֆունտ։ Մագկին ցանկանում էր պայմանագիր կնքել նաև Կալաչի հետ, սակայն գործարքը չի կայացել։ Չորս մրցաշրջանի ընթացքում Սթիվը դարձել է ակումբի լիդերներից մեկը՝ խաղալով ավելի քան 100 խաղ գայլերի օգտին։

2000 թվականին Կորիկան ընդունել է ճապոնական «Սանֆրեչե Հիրոսիմա» ակումբի հրավերը։ Ջեյ Լիգայում երկու մրցաշրջանից հետո վերադարձել է Անգլիա՝ պայմանագիր ստորագրելով «Ուոլսոլի» հետ։

2005 թվականին Սթիվը վերադարձել է հայրենիք՝ դառնալով «Սիդնեյի» ֆուտբոլիստ։ 2009 թվականին օգնել է ակումբին հաղթել Ավստրալիայի ֆուտբոլի առաջնությունում և ՕՖԿ չեմպիոնների գավաթում։ 2010 թվականին Կորիկան ավարտել է Կարիերան։

Միջազգային կարիերա
------------------

1989 թվականին Սթիվը Ավստրալիայի պատանեկան հավաքականի կազմում մասնակցել է Շոտլանդիայի պատանեկան աշխարհի առաջնությանը։

1991 թվականին Կորիկան հանդես է եկել Պորտուգալիայի երիտասարդական առաջնությունում։

1992 թվականին Օլիմպիական հավաքականի կազմում նա մասնակցել է Բարսելոնայի Օլիմպիական խաղերին։ Մրցաշարում Սթիվը մասնակցել Է Մեքսիկայի և Գանայի հավաքականների դեմ խաղերում։ 1993 թվականին Կորիկան նորամուտ է ունեցել Ավստրալիայի հավաքականի կազմում։

1995 թվականի փետրվար 15-ին Ճապոնիայի ֆուտբոլի ազգային հավաքականի դեմ խաղում Սթիվը իր առաջին գոլն է խփել Ավստրալիայի ազգային հավաքականի կազմում։ 1996 թվականին նա երկրորդ անգամ մասնակցել է Ալթայի Օլիմպիական խաղերին։ Մրցախաղում նա խաղացել է Ֆրանսիայի, Սաուդյան Արաբիայի և Իսպանիայի հավաքականների դեմ խաղերում։

2000 թվականին Սթիվը դարձել է ՕՖԿ ազգային գավաթի դափնեկիր։

2001 թվականին նա մասնակցել է Ճապոնիայում և Հարավային Կորեայում Կոնֆեդերացիայի գավաթին։ Մրցախաղում Կորիկան խաղացել է Մեքսիկայի, Ֆրանսիայի, Հարավային Կորեայի, Ճապոնիայի և Բրազիլիայի թիմերի դեմ խաղերում։

### Գոլեր Ավստրալիայի հավաքականի կազմում

| # | Ամսաթիվ | Վայր | Հակառակորդ | Հաշիվ | Արդյունք | Մրցախաղ |
| --- | --- | --- | --- | --- | --- | --- |
| 01. | 15 փետրվար 1995 | Սիդնեյի ֆուտբոլի մարզադահլիճ, Սիդնեյ, Ավստրալիա | Ճապոնիա Ճապոնիայի ֆուտբոլի ազգային հավաքական | **2**։1 | **2**։1 | Ընկերական խաղ |
| 02. | 9 փետրվար 2000 | Պլայա Անչա, Վալպարաիսո, Չիլի | Չիլի Չիլիի ֆուտբոլի ազգային հավաքական | 1։**1** | 2։**1** | Ընկերական խաղ |
| 03. | 19 հունիս 2000 | Պապեետե, Տահիտի | Տահիտի Տահիտիի ֆուտբոլի ազգային հավաքական | 0։**13** | 0։**17** | Ազգերի գավաթ ՕՖԿ 2000 |
| 04. | 28 փետրվար 2001 | Էլ Կամպին, Բոգոտա, Կոլումբիա | Կոլումբիա Կոլումբիայի ֆուտբոլի ազգային հավաքական | 3։**1** | 3։**2** | Ընկերական խաղ |
| 05. | 14 ապրիլ 2001 | Քոֆս Հարբոր, Ավստրալիա | Ֆիջի Ֆիջիի ֆուտբոլի ազգային հավաքական | **1**։0 | **2**։0 | Աշխարհի առաջնություն 2002 ընտրական մրցաշար |

Ձեռքբերումներ
-------------

**Թիմային**

Ավստրալիա «Մարկոնի Ստալիոնս»

* Ազգային ֆուտբոլի լիգա՝ 1992/1993

Ավստրալիա «Սիդնեյ»

* Ավստրալիայի ֆուտբոլի առաջնություն՝ 2009/2010
* ՕՖԿ չեմպիոնների լիգայի հաղթող՝ 2004/2005

**Միջազգային**

Ավստրալիա Ավստրալիայի ֆուտբոլի ազգային հավաքական

* ՕՖԴ ազգերի գավաթ՝ 2000
* Կոնֆեդերացիայի գավաթ՝ 2001

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Мексика (до 23) VS. Австралия (до 23) 1:1» (ռուսերեն). fifa.com. 1992 թ․ հուլիսի 28.
4. ↑  «Гана (до 23) VS. Австралия (до 23) 3:1» (ռուսերեն). fifa.com. 1992 թ․ հուլիսի 26.
5. ↑  «Франция (до 23) VS. Австралия (до 23) 2:0» (ռուսերեն). fifa.com. 1996 թ․ հուլիսի 20.
6. ↑  «Австралия (до 23) VS. Саудовская Аравия (до 23) 2:1» (ռուսերեն). fifa.com. 1996 թ․ հուլիսի 22.
7. ↑  «Испания (до 23) VS. Австралия (до 23) 3:2» (ռուսերեն). fifa.com. 1996 թ․ հուլիսի 24.
8. ↑  «Мексика VS. Австралия 0:2» (ռուսերեն). soccerway.com. 2001 թ․ մայիսի 30.
9. ↑  «Австралия VS. Франция 1:0» (ռուսերեն). soccerway.com. 2001 թ․ հունիսի 1.
10. ↑  «Южная Корея VS. Австралия 1:0» (ռուսերեն). soccerway.com. 2001 թ․ հունիսի 3.
11. ↑  «Япония VS. Австралия 1:0» (ռուսերեն). soccerway.com. 2001 թ․ հունիսի 7.
12. ↑  «Австралия VS. Бразилия 1:0» (ռուսերեն). soccerway.com. 2001 թ․ հունիսի 9.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Sydney FC profile
* Oz Football profile